Sikke en seance. Det var muligvis det, som folk tænkte, da de enten gik forbi eller trådte ud af en tandlægeklinik i Aars tirsdag middag. En 25-årig mand stod nøgen udenfor klinikken og onanerede til offentligt skue. Den ugerning fik tandlægeklinikken til at kontakte politiet. - Vi skaber kontakt til personen, og han bliver sigtet for blufærdighedskrænkelse, siger politikommissær Ann-Britt Miller. Så vidt vides, så er manden ikke kommet med nogen forklaring på, hvorfor han stillede sig op til offentligt skue uden en trævl på kroppen. Ifølge politikommissæren kommer manden fra lokalområdet.

Referat:
- Og meget mere er der ikke at sige, lyder det fra politiet om den åbenlyse gerning.